Keserű Vanda- kiscsoport

1. **Tavasz**

Évszakok, időjárás naptár

A kiscsoportosokkal tavasszal elsősorban az időjárási változásokat szoktuk megfigyelni. A 3-4 éves gyermekekkel remekül meg lehet figyelni az idjárás változását, ami tavasszal nagyon látványosan megy végbe. A kopár tél után, sorra kezdenek el megjelenni a virágok, majd a fákon a rügyek, és végül kizöldül a táj. Érdemes ezért évszakfát[[1]](#footnote-1) készíteni (ujjfestéssel, papírra vagy vászonra, temperával), így még jobban el tudjuk különíteni a négy évszakot egymástól. Festés közben beszélgethetünk a rügyezésről, a növének szükségleteiről, az évszakok jellemzőiről, így bővítve a gyermek ismereteit. Ha lehetőségünk van, figyeljük meg ezeket a természetben, vagy nézzünk róla videókat, képeket az internet segítségével. Amiket lát és tapasztal a gyermek, mind le lehet rajzolni, megfesteni, kivágni, gyurmából elkészíteni. A időjárás megfigyelésében nagy segítséget nyújt még az időjárás-naptár[[2]](#footnote-2) is, melyet szintén elkszíthetünk a gyerekekkel együtt. Ez a naptár éehetőséget ad arra, hogy a gerekek minden nap figyelemmel kísérjék az időjárás változásait, és beazonosítsák annak hatásait a növény és állatvilágra.

1. ábra Időjárás-naptár

2. ábra Évszakfa ujjfestéssel

**Tavaszi versek kicsiknek:**

*Kiss Béla: Nyitnikék*

*Szőlővessző venyige,*

*rászállott egy cinege*

*Egy icinke-picinke dalos csőrű kis cinke.*

*Dalrafakadt nyitnikék*

*Nyitni kéne, nyitni már*

 *legyen szép zöld, piros, kék*

*Erdő-mező rét határ.*

*Osvát Erzsébet: Három cimbora*

*Sándor, József, Benedek, hozza már a meleget.*

*Mindhármukon hátizsák, jönnek hegyen-völgyön át.*

*Elöl Sándor billeg-ballag, a nyomában József baktat.*

*Hátul szuszog Benedek, cipelik a meleget.*

*Sándor viszi a mezőre, József viszi az erdőbe,*

*s megmaradt meleget tóba szórja Benedek.*

1. **Húsvét**

Az olyan hagyományörző ünnepek alkalmával, mint például a Húsvét, érdemes a népi szokások oldaláról megközelíteni a témát. A mai gyerekek egyre kevesebbet találkoznak ezekkel a szokásokkal, ezért óvodánkban is igyekszünk ezeket a hagyományokat életben tartani, átadni őket a gyerekeknek. Ha lehetőség nyílik rá, látogassunk el olyan területekre, ahol még aktívan őrzik a hagyományokat (Hollókő). Ha erre nincs lehetőségünk, nagyon nagy segítséget nyújtanak a modern kommunikációs eszközök és az internet. Könnyedén nézhetünk képeket és videókat ezekről az eseményekről (pl.: hagyományos locsolkodás, tojásfestési technikák).

Kiscsoportosoknál nagyon fontos, hogy mindenben aktívan részt vegyenek, és közvetlenül tapasztaljanak meg, ezért érdemes a témát kreatív tevékenységekre felfűzni. Ilyen például, ha otthon készítünk illatos vizet a locsolkodáshoz, és a tojásokat nem szintetikus festékekkel, hanem természetes technikákkal díszítjük ki. Ilyen technika a berzselés, melyet otthon is könnyedén kivitelezhetünk. A berzselés technikájának leírása az alábbi linken megtalálható: <https://sokszinuvidek.24.hu/otthon-keszult/2017/03/21/berzseles-a-legszebb-hagyomanyos-tojasfestesi-technika/>

3. ábra Berzseléssel készült tojások

**Versek locsolkodáshoz:**

*Fiúknak:*

*Megérkeztem, itt vagyok,*

*Rózsavízzel locsolok.*

*Aki ügyes kisgyerek,*

*Katonásan tiszteleg,*

*És mielőtt hazaér,*

*Locsolásért tojást kér.*

*Lányoknak:*

*Köszönöm, hogy köszöntöttél,*

*Rózsavízzel megöntöztél.*

*Én is köszöntelek Téged,*

*Tojás lesz a fizetséged.*

*Aki adta, ne feledd,*

*És a tojást el ne ejtsd!*

1. **Föld napja – különböző növények magjainak hajtatása, hagymahajtatás, ültetés**

A Föld napja alkalmából sok óvodában hagyomány, hogy növényeket ültetnek. A növényültetés/ gondozás olyan tevékenység, mely komplexen fejleszti a gyermek képességeit és személyiségét egyaránt. A jelenlegi helyzetben ez a tevékenység igényel némi kreatív szervezést, de az otthon rendelkezésre álló eszközök és anyagok segítségével is végezhetünk ilyen tevékenységet.

Ilyen például különböző növények hajtatása, csíráztatása és ültetése. A növény gondozása olyan felelősség, melyet a gyerekek szívesen vállalnak, így fejlődik személyiségük, illetve olyan információkat szereznek a növény megfigyelése során, amelyek alapvetően szükségesek a természet és környezeti ismeretek elsajátítása során. Öszegyűjtöttem néhány ötletet, amelyet akár otthon is kivitelezhetünk a gyerekekkel, nem igényelnek különleges kellékeket.

**Hagyma hajtatása:**

Ezt biztosan mindenki ismeri, az általános iskolai természet órákról. Egy üveget töltsünk meg vízzel és helyezzünk bele egy vöröshagymát úgy, hogy az alsó része érintkezzen a víz felületével. A hagymát az üveggel úgy helyezzük el, hogy sok fény érje. Az eredmény napokon belül látható lesz.

**Csíráztatás:**

Szintén olyan tevékenység, amit mindenki próbált már egyszer életében. Ehhez is csupán egy alacsony falú, széles tálra, vattára, vízre és csíráztatni való terményekre van szükség. Talán, ami a legegyszerűbben felllelhető otthon az a fehér vagy tarkabab. A benedvesített vattát elteregetjük az edény alján, ráhelyezzük a babokat, majd beborítjuk őket szintén nedvesített vattával. Amire nagyon kell ügyelnünk, hogy a vatta mindig nedves legyen egészen amíg ki nem hajtanak a babok.

A gyerekek csinálhatják végig az egész folyamatot, illetve az ő feladatuk, hogy ügyeljenek a nedvesen tartására. Locsolásra érdemes olyan locsolót használni, amiből permetezni tudják a gyerekek a vizet, így elkerülhető a túl-locsolás. Amikor szépen kihajtanak a babszemek, levehető róluk a nedves vatta. A gyerekek nagyon élvezik a gondozását a növénynek, számukra izgalmas annak növekedése, fejlődése. A nagyobb gyerkőcökkel le is rajzolhatjuk a különböző fejlődési szakaszokat. Amikor már szára is nőtt a növénynek, elültethetjük kaspóba.

**Paradicsomnevelés:**

 Egy paradicsomnak a magjait kanalazzuk ki, majd apró lyukú szűrőn jól nyomkodjuk le, hogy a paradicsom húsa nem maradjon rajta, majd hagyjuk száradni a magokat pár napig. Amikor kiszáradtak a magok, kikapart tojáshéjba tegyünk egy kis földet, helyezzük bele a paradicsom magokat, majd állítsuk napos helyre és tartsuk nedvesen a földjét. Egy idő után meg fog jelenni a kis paradicsom palántánk szára. Amikor elég nagy lesz, a tojáshéjjal együtt elültethetjük kaspóba vagy a kertbe.

A Föld napja nagyon jó alkalmat ad arra, hogy a gyerekekkel a természetről és a természetben lezajló folyamatokról beszélgessünk, és a témában kreatív dolgokat készítsünk el. A növénynevelés nagyon élvezetes és érdekes a gyerekek számára, miközben pedig fejleszti a felelősségérzetüket, türelemre tanítja őket és ismereteik bővülnek a növényvilágról. Az alábbi videóban több variációt találnak az otthoon lévő zöldségek és gyümölcsök nevelésére.

<https://www.youtube.com/watch?v=jARH5kKAAQM&t=313s>

**Versek Föld napjára, a természetről:**

Titi Hajnalka: Kis magvacska lent a földben

Kis magvacska lent a földben
Engedd, hogy a Nap érintsen!
Babusgasson, dédelgessen,
Hogy életed megszülessen.

Kiss magvacska lent a földben,
Fürödj meg a nedvességben!
Friss hajtásod hadd zsendüljön,
S száradon rügyecske nőjön!

Kis magvacska lent a földben,
A virágod hadd ébredjen:
Táplálja a méhecskéket,
Hadd ehessünk finom mézet!

Gazdag Erzsi: Pitypangok

Sárga pelyhes kislibák
tipegnek a réten át.
Nem is libák, virágok,
sárga a bóbitájok.

Gyenge száruk imbolyog,
sárga szemük mosolyog.
Tityegnek és totyognak,
majd a földre potyognak.

S pár nap múlva, mily csoda!
Fehér lett a bóbita.
Tolla nőtt a virágnak,
Könnyen indul  világnak

1. **Egészségnap – higiénés szokások erősítése, testünk védelme, védekezés a betegségek ellen**

Azt hiszem a jelenlegi helyzetben nem is lehetne aktuálisabb téma az egészségünk védelménél. A gyerekek számára a mindennapi tisztálkodási és higiénés feladatok olyan tevékenységek, amelyeket a felnőttek utasítására és ellenőrzése alatt végeznek el. Ezért fontos, hogy ezeket a fealadatoket megpróbáljuk színessé, érdekessé tenni, ezzel segítve ezen szokások megerősítését, rögzülését. Így a gyerekek nem tanulásnak és nem kényszernek fogják érezni ezeket az alkalmakat, hanem játéknak és ami játék, az rossz nem lehet 😊

**Mondókák, versek a higiéniáról:**

Evés előtt kispajtások

Kezeteket megmossátok!

Aki piszkos kézzel eszik,

Hamarosan megbetegszik.

Megmosom én szívesen,

Nem is olyan kényesen.

Úgy jó a víz, ha hideg,

Akkor nem leszek beteg!

Hétvári Andrea: Bacitanya

Azt mesélte tegnap anya,
hogy az utca BACITANYA.
Nem szabad most odamenni,
otthon jó most együtt lenni.

Anya főz és apa mesél,
így az ember vígan megél.
Bánatos a sok-sok baci,
nem tud minket így elkapni!

Hétvári Andrea: Kézmosó mondóka

Piszkos a tenyered, jobb és bal,
csutakold, csutakold szappannal!
Homokos, maszatos két kis kéz,
mindjárt tiszta, nézd, nézd, nézd!

Pattan a buborék, százféle,
kirepül, kirepül kék égbe.
Homokos, maszatos két kis kéz,
így lesz tiszta, nézd, nézd, nézd!

dalos formában megtekinthető itt:
<https://www.youtube.com/watch?time_continue=12&v=ZdJz13hF31k&feature=emb_logo>

Készíthetünk plakátokat és rajzokat is a témában, miket felragaszthatunk a fürdőszobában, vagy a gyerekszobában, így mindig szem előtt lesznek a kézmosás vagy fogmosás, fürdés lépései, a helyes öltözködés szabályai. Rajzolhatunk memóriakártyákat, vagy rajzolhatunk társasjátékot is, ilyen mezőkkel: „Mutasd meg a kézmosás lépéseit” „Elfelejtetted lefekvés előtt a fogadat megmosni, kimarasz egy körből” „Sorolj fel egészséges ételeket”

Ez a téma jó alkalom arra is, hogy az egészséges, vitamindús táplálkozásról beszélgessünk a gyerekekkel. Érdemes sok zöldséget és gyümölcsöt kóstolni, különböző turmixokat készíteni együtt a gyerekekkel a konyhában. Készíthetünk különböző figurákat is gyümölcs és zöldségszeletekből, így fejleszhető a gyerekek formaérzékelése is, illetve kicsikkel tanulmányozhatjuk az alapformákat (háromszög, négyzet, kör).

Néhány kreatív ötlet a témában:



1. kép forrása: <https://rhythmsofplay.com/diy-all-season-hand-and-fingerprint-tree/?utm_medium=social&utm_source=pinterest&utm_campaign=tailwind_tribes&utm_content=tribes&utm_term=641255572_24788302_182948> [↑](#footnote-ref-1)
2. kép forrása: <https://hu.pinterest.com/pin/395753886001627528/> [↑](#footnote-ref-2)